אחרי חודשי טיפול ארוכים, מגיע הרגע המיוחל, התקני השיניים מוסרים לצמיתות, וחיוך גדול חושף טור שיניים בריאות, מיושרות ויפות. אבל חשוב לדעת, שהמסע עדיין לא תם.  אמנם לא יהיה עוד צורך להגיע לאורתודונט בתכיפות כפי שנדרשתם אליה עד כה, לא יהיה צורך במתיחת החוטים ובהחלפת הגומיות, אבל יהיה צורך לשמר את התוצאה, בעזרת קיבועים המודבקים באופן קבוע על השיניים, קיבועים נשלפים שיורכבו על השיניים בלילה, וכן באמצעות שמירה על היגיינת הפה וביקורי מעקב אחת לתקופה אצל האורתודונט.